《终风操》
宋代·王令

云之扬扬，油油其蒙。
望我以雨，卒从以风。
云之油油，扬扬其去。
我挽不可，泣立以伫。
终风不休，终云不留。
不雨我田，不谷我收。
岩岩南山，有川其下。
徒我必云，不能必雨。
蓁蓁者林，有越而樛。
人伐以归，我徂安休。
嗟今之人，顾己是求。
有颀者木，曷为而材。
大折以薪，小生何哉。
嗟今之人，谁同我哀。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。